Diari Oficial de la Generalitat Valenciana


Sumari del DOGV 5999, del 23-04-2009 (2009/4384)

Judici verbal (desnonament per falta de pagament) 000265/2008. Notificació de la sentència a Verdheyden Carol Louisette.
------------------------------------------------------------------------------------------------------------------------

### Dades del document

Número de DOGV
:   5999

Data del DOGV
:   23-04-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/4384


Data del document
:   06-04-2009

Organisme emissor
:   Juzgado de Primera Instància Número 4 de Dénia

Tipus de document
:   Edicte

Descriptors 

:   * sistema judicial

Judici verbal (desnonament per falta de pagament) 000265/2008. Notificació de la sentència a Verdheyden Carol Louisette. [2009/4384]  
Jutjat de Primera Instància número 4 de Dénia  
Judici: judici verbal (desnonament per falta de pagament) 000265/2008   
Part demandant: Paloma Illán Dommarco  
Part demandada: Verdheyden Carol Louisette  
En el judici a què es fa referència s'ha dictat la resolució el text de la qual, literalment, diu així:   
«Jutjat de Primera Instància número 4 de Dénia   
Procediment: judici verbal (desnonament per falta de pagament) 000265/2008   
Sentència  
En nom del rei.  
Dénia, 25 de març de 2009   
Jesús Pórfilo Trillo Navarro, magistrat jutge del Jutjat de Primera Instància número 4 de Dénia i partit judicial, ha vist les presents actuacions de judici verbal de resolució contractual i desnonament per falta de pagament i reclamació de rendes número 265/08, seguides a instàncies de Paloma Illán Donmarco, representada pel procurador Enrique Gregori Ferrando i defesa per la lletrada Vicenta Ahuir Vives, contra Verheyden Carol Louisette, en rebel·lia processal, dicta la present sentència.   
Antecedents de fet  
1. Va correspondre a este Jutjat ser sabedor, per torn de repartiment, de la demanda presentada el 17 de març de 2008 de judici verbal, interposada pel procurador esmentat, que exercita acció de resolució contractual arrendatícia urbana d'un local de negoci i desnonament per falta de pagament i reclamació de rendes, en què sol·licita que es dicte, amb la tramitació prèvia oportuna, la sentència en la qual es declare la resolució del contracte d'arrendament i l'efectivitat del desallotjament pretés així com el pagament de les quantitats que es deuen. L'acció es pot enervar.   
2. Admesa a tràmit la demanda del present plet, que cal substanciar mitjançant les normes de judici verbal civil d'acord amb els articles 250.1.1, 437 i següents de la Llei d'Enjudiciament Civil, es van citar les parts a vista, celebrada el 24 de març de 2009, amb l'assistència del demandant i no en la forma deguda atesa la quantia reclamada dels demandats, per la qual cosa se'ls declara a estos en situació de rebel·lia processal. La part actora es ratifica en la seua demanda i proposa la documental per reproduïda i l'interrogatori en la persona del codemandat Juan Sánchez Tortajada. Una vegada admés y practicat amb el resultat que consta a l'acta enregistrament, el judici va ser declarat vist per a sentència.   
3. En la tramitació del present procediment s'han observat tots els requisits i prescripcions legals.   
Fonaments de dret   
1. A través del present plet, la part actora exercita acció de desnonament d'habitatge per falta de pagament i reclamació de rendes. Esta circumstància determina la competència d'este Jutjat per a ser sabedor de l'acció i procediment exercitats pel fet de ser Dénia el lloc on es troba l'immoble en qüestió, de conformitat amb els articles 52.1 i 52.1.7 de la Llei d'Enjudiciament Civil.   
2. Davant la incompareixença de la demandada, malgrat la seua citació i citació a termini en la forma deguda, se'l va declarar en situació de rebel·lia processal amb tots els efectes legals que això suposa i repleguen els articles 496 i següents de la Llei d'Enjudiciament Civil, cosa que implica una contestació de caràcter fictici d'oposició a la demanda, i subsisteix per a la part actora la càrrega de provar en general els fets en què fonamenta aquella d'acord a l'article 21.7 i cc. LEC.  
3. Practicades en l'acte de la vista totes les proves proposades per la part actora i admeses, del conjunt d'estes i de la seua valoració d'acord amb les regles de la sana crítica, es considera acreditat que les parts litigants van celebrar l'1 de juliol de 2006 contracte d'arrendament de local de negoci situat a Calp, carrer de Juan de Garay, edifici Alba Calpe, local planta baixa; i es va estipular la quantitat en concepte de renda 1.555,50 euros més l'impost sobre el valor afegit, amb les seues actualitzacions anuals a causa de l'índex de preus al consum, i a començar, no obstant això, a impagar-se la renda d'octubre de 2007, gener a març i fins a la data de vista oral, cosa que ha donat origen a un deute que en la data de la vista feia una suma de 23.374,50 euros, sense que la demandada haja acreditat el pagament d'esta suma.  
Per tot això, i atesa l'acreditació de l'impagament i per tant del deute reclamat per la part demandada, es procedent estimar la demanda íntegrament, i que correspon el desnonament pretés i el pagament de la quantitat de 23.374,50 euros com a rendes impagades fins al març de 2009.   
4. En matèria de costes i d'acord amb el que disposa l'article 394 de la Llei d'Enjudiciament Civil, estes s'imposen a la demandada.  
Vists els preceptes legals esmentats i altres aplicables de manera general i pertinent,   
Dispositiva   
Que estime íntegrament la demanda promoguda per Paloma Illán Donmarco, representada pel procurador Enrique Gregori Ferrando, contra Verheyden Carol Louisette, declare resolt el contracte d'arrendament celebrat l'1 de juliol de 2006, del local de negoci situat a Calp, carrer de Juan de Garay, edifici Alba Calpe, local planta baixa, que la part demandada l'haurà de deixar lliure i expedit a disposició de l'actora, amb l'advertència de llançament si no ho efectua dins del termini legal. Així mateix, el condemne a pagar la quantitat de 23.374,50 euros, amb expressa imposició de les costes del present procés.  
Notifiqueu la present resolució a les parts amb l'advertència que esta resolució no és ferma i que contra esta s'hi pot interposar un recurs d'apel·lació que cal preparar davant este Jutjat i per a l'Audiència Provincial d'Alacant, en el termini de cinc dies, comptadors des de l'endemà de la notificació, i no s'admetrà el recurs de la condemnada en este procés si no s'acredita, en el moment de preparar-lo, tindre pagades les rendes vençudes i les que d'acord amb el contracte haja de pagar de bestreta, o almenys d'haver-les consignat en forma legal de conformitat amb l'article 549 de la Llei d'Enjudiciament Civil.  
Esta és la meua sentència, que pronuncie, mane i firme».  
Atés el desconeixement de l'actual domicili o residència de la part demandada, mitjançant la provisió de 6 d'abril de 2009, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte al tauler d'anuncis del Jutjat i el Diari Oficial de la Comunitat Valenciana (DOCV) per a portar a efecte la diligència de notificació de sentència als demandats.   
Dénia, 6 d'abril de 2009.- El secretari judicial: José Luis Ramos Cejudo.